<https://www.uib.no/sites/w3.uib.no/files/attachments/uib_kvalitetssystem.pdf>

**Bachelor- og masterprogrammet i allmenn litteraturvitenskap, Universitetet i Bergen i perioden 2016–2020**

Den nåværende oppbygging av faget allmenn litteraturvitenskap har grovt sett eksistert siden faget ble opprettet i 1974. Bare små endringer er utført de siste fem år. Pr. 1.1. 2021 er det ansatt syv personer i fast stilling. Alle disse har sin utdannelse innen faget og dermed den nødvendige litteraturteoretiske kompetanse som er ett av fagets kjennetegn. I tillegg har de hver for seg spesialistkunnskaper i ulike sentrale språkfag – nordisk, engelsk, tysk, spansk, fransk – noe som også gir fagtilbudet den komparative profil som er fagets andre hovedkjennetegn.

• **Opptakskrav og opptakstall**

For bachelorprogrammet er det krav om generell studiekompetanse eller realkompetanse.

Bachelorprogrammet har siden 2017 og til dags dato 45 studieplasser. Tallene er hentet fra Tableau og går tilbake til 2017.

Førsteprioritetssøkere

|  |  |
| --- | --- |
| År | Antall |
| 2017 | 53 |
| 2018 | 49 |
| 2019 | 50 |
| 2020 | 51 |

Tilbud

|  |  |
| --- | --- |
| År | Antall |
| 2017 | 68 |
| 2018 | 64 |
| 2019 | 63 |
| 2020 | 64 |

Møtt

|  |  |
| --- | --- |
| År | Antall |
| 2017 | 41 |
| 2018 | 37 |
| 2019 | 35 |
| 2020 | 38 |

For masterprogrammet er det krav om en bachelorgrad med minst 80 studiepoeng med faglig fordyping i allmenn litteraturvitenskap, eller tilsvarende

-Bachelorgrad fra UiB som kvalifiserer:

 Bachelorgrad i allmenn litteraturvitskap

Bachelorgrad i kjønnsstudium med spesialisering i allmenn litteraturvitskap

-Andre bachelorgrader som kvalifiserer:

Andre bachelorgrader kan kvalifisere dersom man har minst 80 studiepoeng i allmenn litteraturvitenskap eller tilsvarende.

-Det er også krav om:

Snittkarakter på minimum C i emnene du får opptak på grunnlag av.

Språkkravene i både norsk og engelsk for dette studieprogrammet dekker du med generell studiekompetanse, enten på grunnlag av norsk videregående skole eller på annen måte.

Masterprogrammet hadde 15 studieplasser i 2018 – 2019, og fra 2020 har programmet 11 plasser. Tallene er hentet fra Tableau og går tilbake til 2017, men mangler tall fra studieplasser i 2017.

Førsteprioritetssøkere

|  |  |
| --- | --- |
| År | Antall |
| 2017 | 23 |
| 2018 | 26 |
| 2019 | 20 |
| 2020 | 22 |

Tilbud

|  |  |
| --- | --- |
| År | Antall |
| 2017 | 22 |
| 2018 | 25 |
| 2019 | 17 |
| 2020 | 22 |

Møtt

|  |  |
| --- | --- |
| År | Antall |
| 2017 | 11 |
| 2018 | 14 |
| 2019 | 7 |
| 2020 | 14 |

• **Gjennomføring, frafall, kandidatproduksjon**

Programmene har ikke gjennomgått større endringer de siste fem år, og studenttallet har holdt seg noenlunde stabilt. Rundt 35 studenter avlegger eksamen hvert semester i programmets 100-emner. I underkant av 10 masterkandidater uteksamineres hvert år.

Gjennomføring på normert tid, tall hentet fra Tableau

|  |  |  |
| --- | --- | --- |
| År, kull | Bachelorprogram, prosent | Masterprogram, prosent |
| 2008 | Mangler data | 30,8 |
| 2009 | Mangler data | Mangler data |
| 2010 | 36,7 | Mangler data |
| 2011 | 29,3 | 62,5 |
| 2012 | 42,3 | 42,9 |
| 2013 | 36,5 | 22,2 |
| 2014 | 28,6 | 11,1 |
| 2015 | 33,3 | 46,7 |
| 2016 | 36,2 | 36,4 |
| 2017 | 42,9 | 36,4 |
| 2018 | Mangler data | 33,3 |

Antall kandidater som har oppnådd grad, tall hentet fra Tableau

|  |  |  |
| --- | --- | --- |
| Semester | Bachelorgrad | Mastergrad |
| 2017, vår | 8 | 13 |
| 2017, høst | 3 | 4 |
| 2018, vår | 17 | 3 |
| 2018, høst | 3 | 5 |
| 2019, vår | 20 | 5 |
| 2019, høst | 5 | 2 |
| 2020, vår | 17 | 6 |
| 2020, høst | 1 | Mangler data, men skal være 4 |

• **Vurdering av læringsmiljø**

*Bachelorprogrammet:*

Etter en litt negativ score på Studiebarometeret høsten 2019 ble følgende oppsummering foretatt:

”Det kom frem at studentene ønsket tydeligere fokus på hva som var pensumrelevant og de var noe forvirret mht. status til pensumtekster det ikke ble forelest over. Det hadde vært en del rot med uteblitte forelesere, noe som aldri har vært et problem tidligere. Fagmiljøet tok kritikken alvorlig. Det vil også gjøre en del for å forenkle og pedagogisere det relativt krevende teorikurset ALLV114.”

Høsten 2020 ble det, som følge av dette, satt 4 innføringstimer i ALLV114, og erfaringene med disse var gode. Det arbeides videre med å få til et bedre samarbeid mellom de ulike foreleserne i alle grunnemnene, ALLV111, ALLV112, ALLV113 og ALLV114, slik at disse fungerer bedre som sammenhengende enheter.

Høsten 2020 har enkelte studenter forteller at de har vært ufokusert, manglet motivasjon og vært usikre. Mange sitter hjemme hver for seg, til forskjell fra tidligere semestre som har vært mer sosiale og man har kunnet bruke campus mer.

Høsten 2020 har det også kommet på plass en ny ekstern fagfelle, professor Knut Ove Eliassen, NTNU.

*Masterprogrammet:*

Hovedproblemet her er gjennomføringen. Det er for stort frafall både før og under skriving av masteroppgaven. Ved inngangen ti 2020 ble det lagt en plan om å få til mer kontakt med studentene i tredje og fjerde semester, blant annet gjennom et Masterforum der man kunne legge frem utkast til masteroppgaver. Som følge av pandemien ble dette ikke gjennomført.

*Noen bemerkninger om enkeltkurs:*

Et kurs i litteraturkritikk høsten 2019 ble godt mottatt av studentene som et emne som bør tilbys oftere. I fremtiden bør i så fall kurset få en enda mer praktisk innretning: Eksempel: Neste gang bør studentene skrive og få kommentert en faktisk anmeldelse på 4000 tegn.

Våren 2020 hadde vi for første gang på lenge et samarbeidskurs med nordisk litteraturvitenskap. Emnet var Knut Hamsun og Sigrid Undset. Dette samarbeidet fortsetter våren 2021 med et kurs om Ibsen og Bjørnson. Erfaringene fra våren 2020 tydet på at studentene ved Nordisk var langt mer fornøyd enn studentene ved Allmenn litteraturvitenskap. Dette kan dels skyldes det nordiske emnet, men også selve innretningen på kurset. Kritikken vil bli innreflektert i planleggingen av kurset våren 2021

Den gjeldende studieplanen har to obligatoriske kurs: et veiledningstungt og prosjektutarbeidende kurs (ALLV301) og et teori/metodekurs (ALLV302). I 2021 vil det bli grundig diskutert om disse kursene skal fortsette i den nåværende form.

Generelt har det kommet gode tilbakemeldinger på at det faglige innholdet i emner og kurs er spennende og interessant, og at foreleserne er dyktige.

I 2019 ble det opprettet et såkalt Masterforum der masterstudenter kan legge frem utkast til eller kapitler fra avhandlingen. Situasjonen i 2020 gjorde at dette ikke ble fulgt godt nok opp, og det er for tidlig å vurdere effekten på gjennomføringen.

Høsten 2020 var et var tekniske problemer med videonotat, særlig i starten på semesteret som var uheldig (manglende lyd, manglende presentasjon etc.). Mange har vist forståelse for dette nå i høst, men det kan ikke forventes at studentene er like rause til våren, om de samme problemene fortsetter. Ellers er studentene veldig fornøyd med å kunne ha valget mellom å møte opp fysisk til forelesning eller kunne følge disse gjennom videonotat. Fortrinnsvis liker de videonotat med presentasjon, altså kombinasjonen av å høre foreleser snakke satt i sammenheng med noe de kan se, som tekst/ presentasjon/ PowerPoint/ handouts. De synes det er nyttig å kunne gå tilbake og se forelesninger om igjen ved behov.

• **System for kvalitetssikring**

**Kvalitetssikring**

I perioden har det ikke vært spesielle innspill fra ekstern fagfelle. En ny er oppnevnt fra 2021, og det er håp om mer intensiv dialog med denne.

Et program kan alltid bli bedre, og det arbeides med å få til mer forpliktende samarbeid mellom de ulike foreleserne på de enkelte emnene.

Ingen tilbakemeldinger tyder på at programmene ikke holder kvalitetsmessig mål.

**Studentinvolvering**

Det er løpende kontakt med fagutvalget.

**• Studieplan**

Disse er vedlagt som vedlegg

1. Studieplan for bachelorprogrammet i allmenn litteraturvitenskap
2. Studieplan for masterprogrammet i litteraturvitenskap

 Det vises til disse for oppbygging av programmene.

**• Læringsutbyttet**

I studieplanen for BA-prgrammet står: “Kandidaten skal ved avslutta program ha følgjande læringsutbyte definert i form av kunnskapar, dugleikar og generell kompetanse:

***Kunnskapar:***

Kandidaten

* har oversyn over hovudliner i litteraturhistoria frå antikken til i dag
* har eit overblikk over dei litterære hovudsjangrane (prosa, lyrikk, drama og essay)
* har innsikt i grunnleggjande problemstillingar innanfor eldre poetikk og moderne  litteraturteori (t.d. relasjonen mellom fiksjon og fakta, litteratur og samfunn, språk og  røyndom)
* kjenner til ulike funksjonar og roller som litteraturen har hatt i samfunnet (som  estetisk, sosial og kritisk praksis)
* ***Dugleikar*** *:*
* Kandidaten
* kjenner til det sentrale litteraturvitskaplege omgrepsapparatet og kan nytte det i analysar av litterære tekstar
* kan reflektere over og arbeide sjølvstendig med litteraturvitskaplege problemstillingar
* kan leite opp og bruke naudsynt informasjon og sekundærlitteratur til analytisk arbeid  med litterære tekstar og problemstillingar
* ***Generell kompetanse:***
* Kandidaten
* kan arbeide sjølvstendig med ei sjølvvald problemstilling og presentere resultat frå dette arbeidet munnleg og skriftleg
* kan drøfte relevansen av litteraturvitskapen for andre fagområde og for aktuelle problemstillingar
* har kompetanse til å skrive om komplekse tema og samanhengar “

Undervisningstilbudet er godt tilpasset disse målene.

**• Undervisnings- og vurderingsformer**

Det er foretatt få endringer siste fem år. Hovedformene er forelesninger og seminarer med studentinnlegg og diskusjon. I 2021 vil det bli diskutert om det skal legges opp til noe færre forelesninger og mer skrivetreningsbasert undervisning.

**• Faglig innhold**

Arbeidslivsrelevansen er primært kultur- og litteraturlivet generelt: formidling, forlagsarbeid, journalistikk. Også lærerjobber.

Det følges med på kunnskapsutviklingen, og arbeidslivsrelavansen vurderes fortløpende. Kurs i litteraturkritikk/litteraturformidling er et eksempel på intensivert arbeidslivsrelevans og disse vil kanskje holdes oftere.

**• Arbeidsomfang**

I henhold til kapittel 2-2 i Studietilsynsforskriften skal studietilbudets samlede arbeidsomfang være på 1500-1800 timer per år. Det humanistiske fakultet har ingen nøyaktige retningslinjer for pensumets omfang. Erfaringen tilsier at fagets arbeidsomfang er rimelig.

**• Kobling til forskning**

All undervisning på 200- og 300- nivå er forskningsbasert. De ansatte tilbyr jevnlig kurs knyttet til igangværende forskningsprosjekter innen litteraturhistorie, litteraturkritikk, romantikkforskning, radikal filosofi, lov og litteratur osv.

**• Internasjonalisering**

I samsvar med UiBs handlingsplan for internasjonalisering oppfordrer vi studenter til å reise på utveksling. Ved allmenn litteraturvitenskap har LLE flere avtaler via ERASMUS+ som retter seg mot våre studenter ved bachelor- og masterprogrammet. For bachelorprogrammet har vi avtaler med Freie Universität Berlin og Ludwig-Maximilians-Universität München. For både bachelor- og masterprogrammet har vi avtaler med Stockholms universitet, Università degli Studi di Milano og Westfälische Wilhelms-Universität Münster. Siden 01.01.2015 har vi hatt 24 studenter ved bachelorprogrammet som har reist på utveksling. Ved masterprogrammet har vi hatt 8 studenter som har reist på utveksling.

Når det gjelder studenter som utveksler til UiB, og har vi siden 01.01.2015 ikke registrert noen utvekslingsstudenter som har utvekslet hos oss. Det skyldes sannsynligvis at de fleste av emnene stort sett undervises i, og vurderes på norsk. ALLV221 - Litteraturteori er et emne som blir undervist i og vurdert på engelsk i høstsemesteret.

**• Fagmiljøets størrelse**

Fagmiljøet er godt dimensjonert. Det for tiden syv faste stillinger. I kommende år forventes tallet å være enten syv eller seks.

**• Fagmiljøets utdanningsfaglige kompetanse**

De ansatte har alle relevant utdannelse og bakgrunn. Samtlige er utdannet innen faget allmenn litteraturvitenskap, primært i Oslo, Bergen, Trondheim og Oslo, men med ulike opphold ved utenlandske universiteter i tillegg.

• **Faglig ledelse**

Ledelsesstrukturen i fagmiljø og på institutt fungerer.

• **Fagmljøets fagspesifikke kompetanse**

De ansatte er å regne som eksperter på litteraturteori, litteraturkritikk, litterær analyse og litteraturhistorie, kort sagt på allmenn litteraturvitenskap. Det er fortsatt en god spredning når det gjelder spesialkunnskap i norsk, engelsk, tysk, spansk og fransk litteratur. Den litteraturteoretiske kompetansen er solid.